**Friends Arena** er en flerbruksarena i Arenastaden i Solna, nord for Stockholm. Arenaen er Sveriges nasjonalarena for herrelandslaget i fotball med plass til 50 000 sittende tilskuere på idrettsarrangementer og 65 000 plasser på konserter. Arenaen ligger ca. 500 meter nordvest for Solna stasjon, like ved innsjøen Råstasjön. Areanaen ble åpnet 27. oktober 2012 og kostet cirka 2,8 milliarder svenske kroner. I tilknytning til arenaen ligger Mall of Scandinavia, som ble innviet 12. november 2015, med 250 butikker over tre etasjer.

Arenaprojektet eies av det svenske fotballforbundet, Solna kommune, Peab, Fabege og Jernhusen. Finalen i Europaligaen 2016/2017 ble spilt på arenaen.

Navn
----

Swedbank kjøpte navnerettigheter til den nye arenaen for 153 millioner svenske kroner, en avtale som varer frem til 2023. Avtalen medførte at arenaen skulle hete Swedbank Arena. 28. mars 2012 kunngjorde Swedbank at det ville donere navnerettighetene til organisasjonen *Friends*, som er en frivillig organisasjon som arbeider mot mobbing i skolen. Arenaen endret derfor navn til Friends Arena.

Ved et eventuelt EM- eller VM-sluttspill, finalekamp i Mesterligaen eller Europaligaen, må arenanavnet endres til et navn uten, slik som da Allianz Arena i München måtte endre navn til *Fifa World Cup Stadium München* under VM i fotball 2006.

### Strawberry Arena

Strawberry Arena er det nye navnet for Friends Arena. Navnebyttet skjer 12. juli 2024.

Historie
--------

Det var i utgangspunktet planer om å bygge en ny nasjonalarena for fotball i nærheten av innendørsarenaen Ericsson Globe i Stockholm, som skulle erstatte Råsunda stadion. 1. april 2006 besluttet derimot Sveriges fotballforbund (SvFF) å bygge det nye stadionet i Solna. Byggingen var beregnet å koste rundt 1,9 milliarder svenske kroner, et anslag som økte til 2,8 milliarder kroner før byggingen hadde startet etter at det ble oppdaget at fundamentet måtte pæles. Da den nye arenaen sto ferdig, ble den gamle *Råsunda stadion* fra 1937 revet og erstattet av leiligheter.. Råsunda var finalearena for VM i fotball 1958 og er den arenaen som har arrangert en VM-finale, som er revet.

Fasiliteter
-----------

Friends Arena er Nordens største arena og oppfyller FIFAs og UEFAs høyeste tekniske krav for fotballstadioner, hvilket betyr at arenaen kan brukes til et eventuelt EM- eller VM-sluttspill, eller til finalekamp i Mesterligaen eller Europaligaen. Publikumskapasiteten for fotballkamper er 50 000 sitteplasser og for konserter mellom 20 000 og 67 500. Hele arenaen er oppvarmet og har skyvbart tak, ettersom den skal brukes året rundt. Spillebanen er 68 × 105 meter, mens takhøyden er 33 meter.

Sammen med arenaen planlegges en helt ny bydel, «Arenastaden», i Solna, i området ved Solna stasjon som var et nedslitt industriområde. I arenaområdet skal det også bygges et hotell, Quality Hotel, med 400 dobbeltrom og restauranter med plass til cirka 6 000 gjester, den største med plass til 2 000 gjester. Det er også planer om kongress- og konferanselokaler.

Nærmeste togstasjon er Solna stasjon.

Tilskuerrekorder
----------------

### Konserter

| Nr | Tilskuere | Artist | Dato |
| --- | --- | --- | --- |
| 1 | 56 840 | USAs flagg Bruce Springsteen and the E Street Band | 11. mai 2013 |
| 2 | 56 613 | Storbritannias flagg Iron Maiden | 13. juli 2013 |
| 3 | 55 300 | USAs flagg Bruce Springsteen and the E Street Band | 4. mai 2013 |
| 4 | 55 020 | USAs flagg Bruce Springsteen and the E Street Band |. mai 2013 |
| 5 | 55 000 | Australias flagg AC/DC | 19. juli 2015 |
| 6 | 46 770 | Storbritannias flagg One Direction | 13. juni 2014 |
| 7 | 40 000 | Sveriges flagg Swedish House Mafia | 23. november 2012 |
| 8 | 40 000 | Sveriges flagg Swedish House Mafia | 24. november 2012 |
| 9 | 35 000 | Sveriges flagg Swedish House Mafia | 22. november 2012 |
| 10 | 30 359 | Storbritannias flagg One Direction | 8. mai 2013 |
| 11 | 26 143 | USAs flagg Kiss | 1. juni 2013 |

### Idrett

| Sport | Arrangement | Tilskuere | Dato |
| --- | --- | --- | --- |
| Fotball | Treningslandskamp (herrer) | Sverige – England | 49 967 | 14. november 2012 |
| Turneringslandskamp (herrar) | Sverige – Portugal | 49 766 | 19. november 2013 |
| Klubbkamp | AIK – IFK Göteborg | 43 713 | 26. oktober 2015 |
| Turneringslandskamp (damer) | Tyskland – Norge | 41 301 | 28. juli 2013 |
| Europaligaen Final | Ajax - Manchester United | 46 961 | 24. mai 2017 |
| Bandy | Herrer | Hammarby IF – Sandvikens AIK | 38 474 | 17. mars 2013 |
| Hestesport | Sweden International Horse Show |  | 31 200 | 29. november 2014 |
| Speedway | VM-serien | Speedway Grand Prix 2013 | 24 812 | 21. september 2013 |

### Andre arrangementer

| Nr | Tilskuere | Arrangement | Dato |
| --- | --- | --- | --- |
| 1 | 50 456 | Jehovas vitners regionale sammenkomst «Efterlikna Jesus!» | 5. juli 2015 |
| 2 | 49 493 | Jehovas vitners regionale sammenkomst «Efterlikna Jesus!» | 3. juli 2015 |
| 3 | 48 414 | Jehovas vitners regionale sammenkomst «Efterlikna Jesus!» | 4. juli 2015 |

Referanser
----------

1. ↑  «Norran: «Kräver svar på dyrare arenabygge»». [*død lenke*]
2. ↑  «Nya namnet: Friends arena». Besøkt 25. mars 2012.
3. ↑  Sportbladet 16 oktober 2007 - *Nya arenan kan tvingas byta namn*
4. ↑  SaldertText, Johanna (13. januar 2024). «Petter Stordalens namnkupp: Friends blir Strawberry Arena». *Dagens industri* **(svensk)**. Besøkt 14. januar 2024.
5. ↑  Planer på ny nationalarena försenas
6. ↑  «Swedbanks information angående arenan och Arenastaden» (PDF). [*død lenke*]
7. ↑  «Notan: En miljard dyrare». Aftonbladet. 31. januar 2014. Besøkt 10. desember 2015.
8. ↑  DN 2011-06-21 s.11 - Solna bör dra sig ur arenabygget
9. ↑  «Arkivert kopi». Arkivert fra originalen 5. februar 2013. Besøkt 9. august 2012.
10. ↑  Friends Arena: *Frågor och svar* Arkivert 27. april 2013 hos Wayback Machine. Länkad 2013-02-21

Eksterne lenker
---------------

* *Artikkelen mangler oppslag i Wikidata*